Kontet e vez e oa bet bachet an Aotrou Kergoad gant ar Sarazined da vare Brezel ar Groaz. Diouzh e doull-bach en doa goulennet skoazell Sant Chlaoda a veze pedet gant ar gristenien en arvar (gwelet Claude de Besançon). Dont a reas a-benn da dechout kuit ha kaset e voe da Loperched en dro dre vurzhud, e-barzh ul laouer maen. Distro dar gêr e lakaas ur chapel da vezañ savet en enor da Sant Chlaoda. Bolz ar chapel a oa kinklet gwechall gant livadurioù o kontañ ar vojenn-mañ.